《菩萨蛮 见《词综续编》》
清代·汪玉轸

西风庭院人凄绝。梧桐几片残秋叶。敲著纸窗棂。孤衾和梦听。

长更和短角。催得灯花落。触目总销魂。低头见泪痕。

作者简介：江苏吴江人，字宜秋，号小院主人。陈昌言妻。家贫，夫外出五年，操持家务，抚养儿女，赖刺绣得衣食。工诗善书，袁枚、郭麟皆予好评。有《宜秋小院诗钞》。卒年五十二。